open-index/open-wikipedia-markdown huggingface dataset:
מיכאל כפיר

**מיכאל ("מיקי") כפיר** (23 באפריל 1933 – 29 בדצמבר 2017) היה שחקן, במאי תיאטרון ושחקן קולנוע ישראלי.

## ביוגרפיה
היה חבר בקיבוץ משגב עם. שיחק בלהקת פיטר פריי, בה ערך את הופעת הבכורה שלו בהצגת "על עכברים ואנשים" (1961); ובתיאטרון זווית שיחק ב"ביבר הזכוכית".

בשנת 1965 היה אחד ממייסדי תיאטרון במת השחקנים יחד עם עודד קוטלר, אמנון מסקין והלל נאמן. במסגרות אלה שיחק בהצגות "מעגל הגיר הקווקזי", "סיפור אוריה", "שידוכים", ועוד וביים את ההצגה "אשה עייפה" מאת ישראל חברוני.

מאז 1971 היה חבר התיאטרון העירוני חיפה, במסגרת זו ביים את "אשת הבן" מאת ד.ה. לורנס ואת "האוצר" על פי סיפורי שלום עליכם, כיכב בהפקת 1979 של ההצגה "חשמלית ושמה תשוקה" בתפקיד מיטש ושיחק בהצגות "המתאבד", "הלילה לאיש", "סילבסטר 72" "נמר חברבורות", "אכזר מכול המלך", "נפש יהודי", "גטו", "אדי קינג", "מבקר המדינה", "וינה על הים", "פלאטונוב", "רוסמרהולם", "הלם קרב", "משפט הקופים", "בוצ'ה" מאת יוסף בר-יוסף, "יאנוש קורצ׳אק, יומן מן הגטו", "ילד טוב אמריקה" "עלייתו הנמנעת של ארתורו אוי", ועוד. ב-1980 העלה הצגת יחיד (אותה ביים ובה הופיע) לפי "הדרשה" מאת חיים הזז. ההצגה זיכתה אותו בפרס מרגלית לשנת תש"ם. ב-1982 העלה את ההצגה "כשהחביתה נוגעת בסלט" במסגרת פסטיבל עכו לתיאטרון ישראלי אחר שעליה זכה בפרס השחקן המצטיין וההצגה זכתה בציון לשבח. ב-1988 הופיע בתפקיד ראשי בהצגה "יהודי בחצר הדוכס" מאת יהודה סומו. ב–2003 השתתף בהצגה "הומלסים" מאת איציק ויינגרטן שביימה נולה צ'לטון בתיאטרון תמונע.

בקולנוע הופיע בסרטים "תנו לי עשרה מיואשים" (1961); "רובה חוליות" (1979) בתפקיד האב ו"ההתחלפות" (2011) בתפקיד אפרים.

## חיים אישיים
אשתו הראשונה הייתה רות פגי, ולזוג נולדו שני ילדים. אשתו השנייה הייתה רבקה משולח, מתרגמת מחזות, ולשניים נולדה בת אחת, חמדי כפיר מורה להוראת היגוי לזמרים ושחקנים. אשתו השלישית הייתה דורית (דוקי) עצמון, מורה לפיתוח קול.

## קישורים חיצוניים

* 
* 

## הערות שוליים

קטגוריה:זוכי פרס מרגלית
קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:שחקני קולנוע וטלוויזיה ישראלים
קטגוריה:משגב עם: אישים
קטגוריה:ישראלים שנולדו ב-1933
קטגוריה:ישראלים שנפטרו ב-2017
לוקוס HTT פלאטור

**לוקוס HTT פלאטור** (באנגלית: **Locus HTT Plethore**) היא מכונית-על בתצורת ספורט, 2 דלתות, 3 מושבים קדמיים, אשר היה מתוכנן להיבנות בקנדה על ידי חברת המכוניות הקנדית **HTT Automobile**.. החברה הפסיקה להתקיים לפני תחילת ייצור המכונית.

"לוקוס HTT פלאטור" הוא הדגם הראשון של מכונית-על המיוצרת בקנדה.

גוף דגם ה-"לוקוס HTT פלאטור" עשוי מסיבי פחם.

## לוקוס HTT פלאטור
אב טיפוס של דגם "לוקוס HTT פלאטור" הוצג לראשונה ב-קנדה בשנת 2007, בתערוכת המכוניות הבינלאומיות ב-מונטריאול. אב טיפוס הדגם היה עם מנוע V8, בנפח 8,200 סמ"ק, ומפתח 750 כ"ס.

בנוסף, הוצג דגם שעליו הורכב מנוע V8 המפיק 1,100 כ"ס (המנוע יוצר על ידי "Pratt & Miller").

הייצור הסדרתהיה מתוכנן להתחיל בשנת 2010 אך מועד זה לא התממש. בשנת 2016 החל תכנון של מכוני-על קנדית אחרת Felino CB7. גם מכונית זו התקשתה לעבור לפסי הייצור.

לדגם 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות - בשיטת "Targa top".

דגמי "לוקוס HTT פלאטור" שומרים על ערכם.  בקנדה, מחיר היחידה לדגם משומש (שנת 2008, מנוע 8,200 סמ"ק) כ-660,000 דולר, ולדגם (שנת 2010, מנוע 6,162 סמ"ק) כ-570,000.

תאוצת דגם מנוע 6,162 סמ"ק 0-100 קמ"ש היא 2,9 שניות.

תאוצת דגם מנוע 8,200 סמ"ק 0-100 קמ"ש היא 2.8 שניות.

## תמונות

קובץ:Plethore LC-750 (4374716493).jpg |לוקוס HTT פלאטור 
קובץ:HTT Locus Pléthore.JPG |לוקוס HTT פלאטור 
קובץ:Plethore LC 750 (5483259544).jpg |לוקוס HTT פלאטור 
קובץ:HTT at Toronto Auto Show 2011.jpg |לוקוס HTT פלאטור 
קובץ:HTT Pléthore open doors.jpg |לוקוס HTT פלאטור 
קובץ:DSC08022 htt plethore.JPG |לוקוס HTT פלאטור 
קובץ:HTT Pléthore rear view with doors open.jpg |לוקוס HTT פלאטור 
קובץ:HTT Pléthore.jpg |לוקוס HTT פלאטור 


## ראו גם
* מכונית-על
* בריקלין SV-1

## לקריאה נוספת
* חמש מכוניות העל שבפסגה (carbuzz)

* לוקוס HTT פלאטור - מפרט ותמונות (topcarrating)

## קישורים חיצוניים

* לוקוס HTT פלאטור (0:51), יו-טיוב
* לוקוס HTT פלאטור (1:28), יו-טיוב
* לוקוס HTT פלאטור, מבט לתוך הרכב (3:29 דקות), יו-טיוב
* לוקוס HTT פלאטור (2:16 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2007
קטגוריה:מכוניות עשויות סיבי פחמן
קטגוריה:כלי רכב המיוצרים בקנדה
תפוצה חופפת

[ממוזער|דוגמה לשני מיני צמחים בעלי תפוצה חופפת החיים זה לצד זה. ''Nepenthes jamban'' (משמאל) ו-''Nepenthes lingulata'' (מימין). [סומטרה|יער בהרים של סומטרה]]
**תפוצה חופפת** (בלועזית: סימפטריה) הוא מונח בביולוגיה המתאר מצב בו שני מינים קרובים או אוכלוסיות קרובות המתקיימים במקביל באותו אזור גאוגרפי, כך שתפוצתם חופפת.

תהליך ההתפצלות של מין ביולוגי למספר מינים חופפי תפוצה מכונה "היווצרות המינים חופפת מקום" או "ספציאציה סימפטרית" (באנגלית: Sympatric Speciation), ומקורו בחסמים אקולוגיים, גאוגרפיים, התנהגותיים או גנטיים, אשר מופיעים בתחום אוכלוסייה אחת ומפצלים אותה לשתי אוכלוסיות נפרדות.  מונע מהמין האחד להפרות את השני, או מאפשר להעמיד צאצאים בני כלאיים עקרים, בהם נעצרת זרימת הגנים.

היווצרות מינים חופפת מקום אינה מעידה בהכרח על חוסר התאמה גנטי. ישנם מינים המסוגלים להביא צאצאים פוריים בתנאים מלאכותיים, אך אינם עושים זאת בסביבתם הטבעית. לדוגמה: *Chorthippus Brunneus* ו-*C.biguttulus* הם שני מיני חגבים מצפון אירופה, שההבדל המורפולוגי היחיד ביניהם הוא תבנית שירת החיזור. מכיוון שהנקבה בוחרת את הזכר על פי איכות שירתו, לעולם לא תבחר זכר מהמין השני באופן טבעי. עם זאת, אם יוצג בפני הנקבה זכר מהמין השני בתנאי מעבדה, בהם תושמע ברקע שירה התואמת למין הנקבה, עשויה להתקיים הזדווגות, שתעמיד צאצאים פוריים.

מקור המונח הלועזי "סימפטריה" מהיוונית **σύν** (סין) "ביחד" + **πατρίς** (פאטריס) = "מולדת".

## ראו גם
* היווצרות המינים
* מיני טבעת
* ברירה טבעית

## הערות שוליים

קטגוריה:אקולוגיה
קטגוריה:אבולוציה
בית הכנסת הגדול (נס ציונה)

**בית הכנסת בנס ציונה** נחנך בראש "גבעת האהבה" בנס ציונה בשנת 1926 ופעיל מאז ועד היום.

## היסטוריה
### הקמה
אבן פינה לבית הכנסת הונחה ביוני 1912, בנוכחות הרב קוק, מנחם שינקין ואהרן אייזנברג. תושבי המקום אספו לצורך הבנייה סך של 7000 פרנק מתוך 17000 פרנק הדרושים ופנו לחפש תרומות, ולצורך כך שלחו את ירשובסקי לירושלים, ללא הועיל והמבנה נותר חצי בנוי.

ההנחה הייתה שהכסף שנאסף יספיק לצורך בניית הקומה הראשונה ועל כן בני המושבה פנו מיד להתחיל בבנייה ומכרו את החדרים ששימשו עד אז לצורך בית כנסת. אולם הכסף נגמר מבלי שבניית בית הכנסת הושלמה, ועל כן שימשה כיתת בית הספר לתפילה.

בשנת 1922, לאחר תום מלחמת העולם הראשונה, חודשו המאמצים לאיסוף כספים להשלמת בית הכנסת. בינתיים התפילות המשיכו להתקיים בבית הספר. חיים טפר, הרוח החיה מאחורי השלמת בית הכנסת ארגן את בני המושבה וביחד הם בנו את בית הכנסת, שנחנך בשנת 1926. קירות בית הכנסת עוטרו בציורי קיר של דב קראוזה.

### שימוש
החל מפתיחתו של בית הכנסת הופיעו בו חזנים שונים ומפורסמים, בהם יעקב גוזמן וגרשון סירוטה. המבנה שימש לא רק לקיום תפילות ואירועים חגיגיים, אלא גם להגנה על התושבים. בשנת 1929 במהלך מאורעות תרפ"ט התבצרו תושבים בבית הכנסת שבוצר בשקי חול. בהמשך הוחבא נשק של ההגנה בסליק מתחת לארון הקודש.

בשנת 1933 תיאר הרב של נס ציונה, יעקב גיל, את בית הכנסת כמצטיין ביופיו כלפי כל דרום יהודה. בבית הכנסת התנהלה התפילה בהברה אשכנזית, בניצוחו של גבאי בית הכנסת, חיים טפר. בשנת 1941 הוקם במושבה בית כנסת נוסף לנוער, בו התפללו בהברה ספרדית.

בשנת 1942 התמוטטה עזרת הנשים שהייתה עשויה כמרפסת עץ ובשיפוצים שנעשו לאחר מכן נבנתה עזרת נשים מבטון. בשנת 1950 צייר צבי קמחי ציורי קיר חדשים על הקירות.

לאורך השנים עבר המבנה שינויים, אך הוא המשיך לשמש ברציפות לייעודו המקורי. לימים, הוזנחה הקומה התחתונה והפכה למחסן אך לבסוף הוסבה למשרדי מפקדת המשמר האזרחי העירוני. בית הכנסת עבר חידוש יסודי ב-2019.

## תיאור המבנה
בית הכנסת הוקם בסגנון האקלקטי שהיה נהוג בארץ ישראל בעת בנייתו. המבנה הוא מלבני כשצלעותיו הצרות הן במזרח ובמערב, והצלעות הארוכות בצפון ובדרום. לבית הכנסת 12 חלונות גדולים שבחלקם העליון קשת מחודדת בסגנון האדריכלות האיסלמית, ארבעה חלונות בכל אחת מהצלעות הצפונית, הדרומית והמזרחית. הכניסה לבית הכנסת היא מן המערב, שקירו הוא בחצי עיגול קשתי. בצד הצלע המערבית מבנה שירות ובו מדרגות לעלייה לכניסה לעזרת הנשים. על גג בית הכנסת חזיתות מעוטרות. בחזית המזרחית גמלון מסוגנן, שבתוכו שני חלונות הנראים כלוחות הברית, כשמעליהם מגן דוד גדול ומצידיו שני מגיני דוד קטנים, כולם מפוסלים בחזית. מעל למגן הדוד האמצעי מתנוססת חנוכייה. בחזית המערבית שעל גג המבנה, חזית דומה לחזית המזרחית, אך מעוגלת באופן המשתלב עם הצלע המערבית המעוגלת של המבנה.

החלל הפנימי של בית הכנסת כולל ארבעה עמודי ברזל עם כותרות קלאסיות הנושאות את תקרת האולם. לבימה צורה של משושה, מעוטרת בגווני תכלת. ארון הקודש כולל מרכיבים של אדריכלות קלאסית.

מתחת לבית הכנסת, קומה תחתונה המשמשת כבסיס הפעלה של המשמר האזרחי.

## גלריית תמונות

Exteriors of Ness Ziona Synagogue IMG 2557.JPG|מבט על חזיתות מזרח ודרום
בית הכנסת הגדול אשר נבנה על ידי חיים טפר.jpg|מבט על חזיתות מזרח וצפון
מבט על בית הכנסת הגדול מגבעת האהבה של נס ציונה.jpg|חלקה העליון של חזית מערב


## קישורים חיצוניים

*בית הכנסת הגדול, באתר בית ראשונים נס ציונה
*

## הערות שוליים

קטגוריה:נס ציונה: מבנים
קטגוריה:ארץ ישראל: בתי כנסת
קטגוריה:מבנים ביישוב - בתי כנסת
קטגוריה:בתי כנסת אשכנזיים
מעדני מיקי

**מעדני מיקי תעשיות מזון דגים וסלטים (1992) בע"מ** הייתה חברה ישראלית שפעלה בתחום ייצור הסלטים המצוננים ומעדני הדגים. בנובמבר 2019 הוצא לחברה צו כינוס נכסים עקב חדלות פרעון, ובהמשך נפסקה פעילות החברה.

## היסטוריה
בשנת 1939 הוקמה החברה על ידי האחים מיקי ויצחק (אימרי) קאופטייל, שעלו לארץ ישראל מצ'כוסלובקיה לפני פרוץ מלחמת העולם השנייה. תחילה התיישבו האחים בקיבוץ רמת יוחנן. האח מיקי עזב את הקיבוץ תוך זמן קצר ועבר לתל אביב. הוא החל לייצר בדירתו ירקות כבושים וממולאים, אותם מכר. כעבור זמן קצר הצטרף לעסק האח יצחק ובשנות ה-60 הם העבירו את המפעל לרחוב המסגר בתל אביב. בשנות ה-70 פנה המפעל לייצר גם סלטים מזרחיים וייצור הסלטים הועבר לבני ברק.

בשנת 1974, לאחר שהאח מיקי נפטר במפתיע, ניהל את החברה יצחק קאופטייל. בשנת 1987 הועבר ייצור הסלטים לראשון לציון וייצור הדגים הועבר לעיר ב-1996.

בשנת 1987 החליטה חברת שטראוס להפסיק לשמש כמפיץ החברה, וצעד זה הוביל לכך שמעדני מיקי הקימה קו הפצת מוצרים משלה.

בשנת 2008 ביצעה החברה מיתוג מחדש, במסגרתו עודכן לוגו החברה, שונו אריזות המוצרים ובוצעה הדגשת הצבע הסגול כמזוהה עם החברה.

בשנת 2009 רכשה החברה מתנובה את מפעל הדגים שלה באזור התעשייה הר טוב תמורת 4 מיליון ש"ח. ב-2010 עלה המפעל באש ונשרף כליל, ובמקומו נחנך מפעל חדש.

בשנת 2010 יצאה החברה לראשונה במסע פרסום בטלוויזיה.

ניהול החברה עבר לבניו של מיקי, משה וארי קאופטייל.

החברה פעלה בשוק הפרטי ובשוק המוסדי וייצאה ממוצריה, לשוק המוצרים הכשרים בעיקר. בשנת 2014 החברה החזיקה בנתח שוק של 8.7% בשוק הסלטים המצוננים. החברה ייצרה גם סלטים במותג רמי לוי שיווק השקמה.

המפעל ייצר סלטים מצוננים, סלטי דגים, מוצרי דגים מעושנים, ירקות כבושים וסלמון מעושן, תחת כשרות של הכשר הרב לנדא. בחברה הועסקו כ-200 עובדים. הנהלת החברה ישבה בראשון לציון.

בנובמבר 2019 מונו לחברה כונסי נכסים, לאחר ששקעה בחובות. בהמשך לכך פוטרו מרבית עובדי החברה, והמתכונים, הפורמולות והידע להכנת הסלטים נמכר לחברה המתחרה סלטי שמיר.

ב-2020 רכשה משפחת ג'בריני את המפעל של החברה, והיא משווקת את התוצרת תחת המותג "מדי מעדני הים התיכון".

## קישורים חיצוניים
* 
* 
* מעדני מיקי – סיפורה של המדינה, באתר אכול ושאטו, 31 בדצמבר 2011

## הערות שוליים

קטגוריה:תעשיית מזון בישראל
אוסטין פריוויי

**אוסטין פריוויי** (באנגלית: **Austin Freeway**) היא מכונית משפחתית גדולה, 4 דלתות, אשר יוצרה על ידי חברת המכוניות האוסטרלית "British Motor Corporation (Australia)" בין השנים 1962–1965.

## אוסטין פריוויי
דגם ה-"אוסטין פריוויי" התבסס על דגם ה-אוסטין קיימברידג' (סדרה A60) שיוצר ב-בריטניה על ידי חברת המכוניות הבריטית "Austin Motor Company" בין השנים 1961-1969.

בין השנים 1962-1965 יוצרו כ- 27,000 יחידות. בשנת 1962 יוצרו 3,090 יחידות.

## דגמי "אוסטין פריוויי"
* סדאן - 4 דלתות
* סטיישן - 4.5 דלתות (החלון האחורי נפתח כלפי מעלה, המכסה האחורי מתחת לחלון האחורי מורד בזווית של 90° עד מעל לפגוש)

## תמונות

קובץ:1960 Austin Freeway prototype sedan (6106093546).jpg |אוסטין פריוויי, שנת 1960 
קובץ:1960 Austin Freeway prototype sedan (6105553657).jpg | אוסטין פריוויי, שנת 1960
קובץ:Austin Freeway (15734916159).jpg |אוסטין פריוויי
קובץ:Austin Freeway Wagon (16066658316).jpg | אוסטין פריוויי - סטיישן 
קובץ:Austin Freeway (15176670532).jpg | אוסטין פריוויי
קובץ: 1964 Austin Freeway sedan (6106073068).jpg  |לוגו אוסטין פריוויי שנת 1964 
קובץ:Austin Freeway (15896380172).jpg | אוסטין פריוואי 
קובץ:Austin Freeway Wagon (15100512568).jpg | אוסטין פריוויי  - סטיישן 
קובץ:Austin Freeway Wagon (15906711417).jpg | אוסטין פריוויי  -  סטיישן
קובץ:Austin Freeway (15154815215).jpg | אוסטין פריוויי
קובץ: 1962 Austin A60 pic2.JPG | דגם "Austin Cambridge מודל A60" - עליו התבסס דגם "אוסטין פריוויי" (חיצונית, זהה)


## ראו גם
* אוסטין קיימברידג'
* אוסטין A30
* אוסטין קימברלי

## לקריאה נוספת
* אוסטין פריוויי (Austin Freeway - The Cambridge-Oxford Owners Club)

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1962
קטגוריה:כלי רכב המיוצרים באוסטרליה
פרי וואי
יחסי פינלנד–שוודיה

בין **[[פינלנד]]** לבין **[[שוודיה|ממלכת שוודיה]]** מתקיימים יחסים דיפלומטיים מלאים, ושתיהן חברות במועצה הנורדית, באיחוד האירופי, באיחוד הנורדי ובמועצת מדינות הים הבלטי. 

## היסטוריה
בשנת 1154 ניצח אריק התשיעי, מלך שוודיה את פינלנד ואת תושביה הפגאניים ברובם, והביא להשתלטות שוודית על הארץ, שארכה קרוב ל-700 שנים. במהלך התקופה חלחלו התרבות והשפה השוודית לאזור, במה שדחק את השפה הפינית לשימוש המעמדות הנמוכים. במהלך המאה ה-18 הפכה פינלנד לזירת התגוששות בין האימפריה הרוסית לבין שוודיה על השליטה בצפון אירופה, תוך שהפינים משלמים את מחיר המאבק בדמות רעב ומגפות. בשנת 1809 כבש אלכסנדר הראשון קיסר רוסיה את פינלנד משוודיה במהלך המלחמה הפינית וסיפח אותה לאימפריה הרוסית בתור "הדוכסות הגדולה של פינלנד". במהלך 109 שנות הכיבוש הרוסי נתחזק מעמדה של השפה הפינית, עד כי בשנת 1892 שבה ותפסה את מקומה כשפה הרשמית (לצד שוודית). ב-6 בדצמבר 1917, זמן קצר אחרי מהפכת אוקטובר שהתרחשה ברוסיה והביאה לקץ שלטון הצארים, הכריזה פינלנד על עצמאותה.

בשנת 1918 ידעה פינלנד מלחמת אזרחים קצרה, שעתידה הייתה לקבוע את הצביון שתקבל המדינה החדשה. המלחמה התנהלה בין "הלבנים", שהיו ברובם בורגנים עירוניים, ליברליים ומשכילים, לבין "האדומים", האיכרים הכפריים, הפועלים והקומוניסטים. סיוע מערבי הביא לניצחון הלבנים, ובתקופה שבין המלחמות הייתה פינלנד לדמוקרטיה בדלנית הדוגלת בנייטרליות. באביב 1939 פנתה ברית המועצות לפינלנד בדרישה למסור לידיה שטחים בדרום המדינה, בהם עיר הנמל האנקו הסמוכה להלסינקי, בטענה כי הדבר הכרחי לצורך הגנה על העיר הסובייטית לנינגרד. משסירבה פינלנד למתן דריסת-רגל סובייטית בשטחה, פלשה ברית המועצות לפינלנד ב-30 בנובמבר 1939 ופתחה במלחמת החורף.

הצבא הפיני הקטן אך המיומן בלוחמת שלג התגונן היטב והסב אבדות כבדות לסובייטים, תוך שהוא מסתייע באקלים ובתנאי הקרקע הביצתיים של מזרח פינלנד. במהלך המלחמה השתתף קורפוס המתנדבים השוודי לצד צבא פינלנד, וסייע לו בלחימה נגד כוחות הצבא האדום. אולם בתום 100 ימי לחימה הכריעה העדיפות המספרית את הכף לזכותו של הצבא האדום, והפינים ביקשו הפסקת אש. בהסכם שנחתם באביב 1940 העבירה פינלנד לברית המועצות את המצר היבשתי קרליה (השייך לרוסיה עד היום). כעבור שנה נפתח סיבוב נוסף במלחמה, בו הפינים הצטרפו לגרמניה הנאצית במהלכיה בחזית המזרחית, תוך שהם נמנעים מלהכריז מלחמה על שאר בעלות הברית, ופלשו לברית המועצות בכוונה להחזיר את השטחים שאיבדו במלחמה הראשונה. במהלך המלחמה נשלחו כ-70,000 ילדים שפונו מאזורי הלחימה לשוודיה, שם שהו עד סוף המלחמה.

יסטה אנגסל היה שגריר שוודיה לפינלנד במשך עשור משנת 1953 ועד ל-1964.

לאחר המלחמה סייעה פינלנד לשוודיה להשתקם מנזקי המלחמה, ובשנת 1995 הצטרפו השתיים לאיחוד האירופי. ישנה מסורת בין המדינות שראשי שתי המדינות עורכים את ביקורם הראשון בחו"ל במדינה השכנה, אולם בשנת 2014 ערך ראש ממשלת פינלנד אלכסנדר סטוב את ביקורו הראשון באסטוניה.

## יחסים דיפלומטיים
פינלנד מחזיקה בשוודיה שגרירות בסטוקהולם ו-21 שגרירויות בבורלנג, בורוס, אסקילסטונה, גטבורג, יבלה, האלמסטד, הפארנדה, קרלשמן, קרלסקוגה, קרלסטד, לנדסקרונה, לולאו, מאלמה, נורשפין, אוסקרשאמן, סגודקסואל, טרולהטן, אומאו, אופסלה, ויסבי ווסטרוס, ואילו שוודיה מחזיקה בפינלנד שגרירות בהלסינקי, ו-16 קונסוליות כבוד ביואנסו, ייבסקילה, קוקולה, קוטקה, קואופיו, לאהטי, לאפנראנטה, מרייהאמן, מיקלי, אואולו, פורי, ראספורי, רובניימי, טורניו, טורקו וואסה.

## קישורים חיצוניים

## הערות שוליים

*
מנעולן

[ממוזער|סדנת המנעולן, איור מאת [ז'אן פרדריק ונצל, 1847]]
**מנעולן** הוא אדם המומחה בהתקנה ובתחזוקה של מנעולים, מפתחות ומערכות אבטחה.

מנעולן מתקן מנעול שבור, מייצר מפתחות, ומתקין מערכות אבטחה כמו אזעקות. הוא עוסק בפריצת מנעולים באופן מורשה, למשל כאשר מאבדים את המפתח. ברוב הארצות, על מנעולנים לפעול לפי כללים מחמירים.

מנעולנים רבים מפעילים שירות נייד כדי לתת לקוחות שלהם שירות עד הבית או בחנות עצמה. מנעולנים יספקו שירותים כגון: פריצת רכב נעול, בית או כל מנעול אחר, החלפת מנעול שאינו תקין, כמו כן שיחזור מפתח כאשר המפתח אבד או מפתח שבור. מנעולנים רבים עם ידע רחב בתחום האבטחה יהיו גם מומחים בפריצה לכספות.

יש הבדל בין מנעולן בסיסי למנעולן רכב שמתמחה גם בפתיחת נעילת ואקום. מנעולן בסיסי עוסק במגוון רחב של שירותי מנעולנות, כגון פריצת דלתות בתים, החלפת מנעולים, תיקון מנעולים פגומים, התקנת מנעולים חדשים, ואבטחת מבנים. תחום עיסוקו העיקרי הוא מבנים פרטיים וציבוריים.

מנעולן רכב, לעומת זאת, מתמחה באופן ספציפי במנעולי רכבים. התמחותו כוללת לא רק פתיחת דלתות רכבים נעולות אלא גם טיפול במנגנוני נעילת ואקום, הנמצאים ברכבים מודרניים רבים. מנעולי ואקום דורשים מיומנויות וכלים מיוחדים כדי לפתוח אותם מבלי לפגוע במנגנון הנעילה או ברכב עצמו. בנוסף, מנעולני רכב מתמחים בתכנות מפתחות חכמים ושלטים לרכב, החלפת סוויץ' רכבים, ושכפול מפתחות רכבים.

## הכשרה מקצועית
במדינות מסוימות מנעולים מתחילים כשוליות. באחרים הם חייבים לקבל תעודה של מנעולן מוסמך על ידי בית ספר למנעולנות.

בישראל ישנם מספר אופני התמקצעות: הכשרה מקצועית על ידי משרד העבודה, התלמדות כשוליה וכן מספר קורסים של בתי עסק פרטיים.

נכון לשנת 2023 פועלים בישראל מעל אלף מנעולנים מורשים, ומדי שנה מתקבלות יותר משני מיליון קריאות למנעולנים. קריאות אלו כוללות בקשות לסיוע חירום כגון פריצת דלתות, החלפת מנעולים, פריצת כלי רכב ועוד.

במהלך לימוד המקצוע מתנסה התלמיד במגוון שיטות פריצה וטכניקות החלפת מנעולים המקנות לבעל המקצוע את האפשרות לבצע את עבודתו ללא נזק לרכוש האישי של מבקשי הסיוע.

## ראו גם
* שכפול מפתחות
* מסגר

## קישורים חיצוניים

קטגוריה:מקצועות עיבוד מתכת
קטגוריה:מנעולים
קטגוריה:אבטחה
הליגה הארצית בכדורסל נשים

**הליגה הארצית בכדורסל נשים** היא ליגת הכדורסל השלישית בישראל לנשים. הליגה מורכבת מקבוצות שהשתתפו בעבר בליגה השנייה או הראשונה או שמתיימרות להעפיל אליה. ובנוסף קבוצות חדשות וקבוצות בת של קבוצות מהליגה הלאומית ומליגת העל.

## שיטת משחקים
הליגה מחולקת לארבעה מחוזות (צפון/שרון/מרכז/דרום) בשני סיבובים של 11 משחקים. 4 הקבוצות שסיימו במקום הראשון בכל מחוז מעפילות אל טורניר העלייה, כאשר בחצי הגמר נפגשות 4 הקבוצות ושתי המנצחות מעפילות לליגה הלאומית, כאשר שתי המפסידות בחצי הגמר מתחרות על הכרטיס השלישי והקבוצה המנצחת עולה גם היא לליגה הלאומית.

## קבוצות הליגה בעונת 2022/2023

## קישורים חיצוניים
* טבלת הליגה צפון  באתר איגוד הכדורסל
* טבלת הליגה שרון  באתר איגוד הכדורסל
* טבלת הליגה מרכז  באתר איגוד הכדורסל
* טבלת הליגה דרום  באתר איגוד הכדורסל

## הערות שוליים

קטגוריה:תחרויות כדורסל נשים בישראל
קטגוריה:ליגות כדורסל ישראליות
יעקב בהט

**יעקב בהט** (2 ביוני 1910 – 11 בפברואר 1988) היה חוקר ומבקר ספרות ישראלי, ממקימי החוג לספרות עברית וספרות השוואתית באוניברסיטת חיפה. פרסם מאמרים ומסות בענייני ספרות עברית וכללית. על שמו מעניקה אוניברסיטת חיפה את פרס בהט.

נולד כיעקב בכשטיץ בז'וראבנו שבגליציה המזרחית, למד בחינוך יהודי מסורתי בתלמוד תורה ובגימנסיה העברית בקרקוב. ב-1932 עבר לווינה ולמד שם באוניברסיטה, בבית המדרש לרבנים בווינה ובבית המדרש לרבנים בברסלאו. ב-1938 עלה לארץ ישראל, המשיך את לימודיו באוניברסיטה העברית בירושלים ולימד ספרות, תושב"ע ולשון בבתי ספר תיכוניים בירושלים, רמת גן ותל אביב (שם היה מראשוני המורים בתיכון חדש).

## מספריו
* **קצור תולדות הספרות הכללית**, ש. שרברק, תש"ה (תחת השם י' בכשטיץ)
* **[[ש"י עגנון]] ו[[חיים הזז|ח' הזז]]: עיוני מקרא**, יובל, תשכ"ב
* **[[ודייק]]: תיקוני לשון ושפור הסגנון** (עם מרדכי רון, מהדורות רבות)
* **[[אורי צבי גרינברג]]: חקר ועיון בשירתו ובהגותו**, יחדיו, 1983
* **[[אברהם שלונסקי]]: חקר ועיון בשירתו ובהגותו**, יחדיו, דביר, תשמ"ב
* **עקרי התחביר העברי**, הוצאת הקיבוץ המאוחד ((עם מרדכי רון)
* ספרי לימוד לתיכון בספרות, לשון ותושב"ע

## מבחר ממאמריו
* "שיטת הדימויים ביצירתו של חיים הזז: מקורות, מקוריות ומאניירה", **[[הקונגרס העולמי למדעי היהדות]]** 9, ג (תשמה) 313-320
* "עיונים במילונו הפיוטי של יונתן רטוש", **[[עלי-שיח]]** 18/17 (תשמג) 215-224
* "מורשת ישראל בשירתו ובהגותו של א. שלונסקי", **[[עלי-שיח]]** 10-11 (תשמא) 57-71; 12-14 (תשמב) 110-134
* "העקדה בעיני הפילוסופים ובעיני חז"ל", **[[מאזניים (כתב עת)|מאזניים]]** נג 1 (תשמא) 25-34
* "נושא המוות בשירתו ובהגותו של אורי צבי גרינברג", **[[מאזניים (כתב עת)|מאזניים]]** מט, 5 (תשם) 238-244
* "הלבנה-הירח-הסהר: מקומם, מקורותיהם ומשמעותם בשירתו של אורי צבי גרינברג", **הספרות** 26 (1978) 87-93
* "הרעיון הגותי, משמעותו ומקורו בשירתו ובמשנתו של אורי צבי גרינברג", **חקר ועיון במדעי היהדות**, אוניברסיטת חיפה (תשלו) 49-59
* "לסוגיית תוכן וצורה במשנתו של י.ח. ברנר", **[[מאזניים (כתב עת)|מאזניים]]** לז (תשלג) 23-33
* "עיונים ביצירתו של אורי צבי גרינברג", **[[מאזניים (כתב עת)|מאזניים]]** ל (תשל) 128-139
* "לעיקרי שיטת השינויים בין מהדורה קמא למהדורא בתרא ביצירת חיים הזז", **[[תרביץ]]** לט (תשל) 390-414
* "עבריותה של השירה העברית הצעירה", **[[הקונגרס העולמי למדעי היהדות]]** 4,2 (תשכט) 77-81
* "למהותה של האסוציאציה הלשונית-אמנותית: עיונים בבעיית סגנונו האמנותי של עגנון", **[[לשוננו]]** לב (תשכח) 388-376

## קישורים חיצוניים
[[תמר סוברן בטקס קבלת פרס בהט על שם יעקב בהט|ממוזער|שמאל|200px]]
* 
* 
* 
*  - הספד
* הלל ברזל, "יעקב בהט ז"ל", **ידיעון [[האיגוד העולמי למדעי היהדות]]** 29, תשמ"ט. 
* 

קטגוריה:מורים לספרות עברית
קטגוריה:מבקרי ספרות ישראלים
קטגוריה:חוקרי ספרות ישראלים
קטגוריה:סגל אוניברסיטת חיפה: ספרות עברית והשוואתית
קטגוריה:אנשי העלייה החמישית
קטגוריה:אישים שעל שמם פרס ספרותי
קטגוריה:בוגרי הגימנסיה העברית בקרקוב
קטגוריה:בוגרי האוניברסיטה העברית בירושלים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1910
קטגוריה:ישראלים שנפטרו ב-1988
מע"ש

**מע"ש** (ראשי תיבות של "מפעל עבודה שיקומי") הוא מסגרת יומית עבור בני אדם עם מוגבלות שכלית התפתחותית ברמה קלה או בינונית, המשלבת תעסוקה ברמה קלה והכשרה לתעסוקה. 

בישראל קיימים מאות מרכזי מע"ש. מרכזי מע"ש קיימים בכל רשות מקומית, והם אחד השירותים שניתנים מטעם המחלקה לשירותים חברתיים, באמצעות עמותות מפעילות. 

מטרת המע"ש היא להכשיר אנשים בוגרים (מעל גיל 21) עם מוגבלות שכלית התפתחותית לחיי עבודה, לאחריות ולעצמאות מרבית. עבור רוב המועסקים משמש המע"ש מקום עבודה קבוע למשך כל חייהם הבוגרים.

יום העבודה מתחיל ב-8:00 בבוקר ומסתיים בשעות אחר הצהריים, לרוב ב-15:00 או 16:00 - שעת הסיום משתנה בהתאם לאופי העבודה וליכולותיו של כל חניך. העבודה במקום מבוססת על עבודות פשוטות, המוזמנות מספקים וממפעלים שונים, כגון מיון, הרכבה ואריזה, כאשר לכל חניך מותאמת עבודה על פי יכולתו. במע"שים מסוימים ישנה הפעלה מלאה של קווי ייצור והתוצרת נמכרת בשוק החופשי.

הפעילות במסגרת המע"ש נעשית בהשגחה מלאה של מדריכים. במקום מועסק גם עובד סוציאלי המסייע לחניכים בשיחות, בפתרון בעיות, בקשר עם הוריהם ובתיווך עם מחלקות הרווחה או עם מרפאות, ועוד. בנוסף, מקבלים החניכים במקום באופן קבוע ארוחת צהריים חמה. 

תשלומים: 
כל חניך במע"ש מקבל תשלום חודשי עבור עבודתו, בהתאם להספק שלו בעבודה (בדרך כלל מדובר בסכום שנע בין 250 - 50 ₪ לחודש). התשלום מועבר ישירות לחשבון הבנק של החניך או של האפוטרופוס שלו. מעבר לכך, ההורים משתתפים בתשלום עבור המרכז, בשיעור של 10% מסכום קצבת הנכות של החניך. השתתפות זו מסייעת במימון החזקת המדריכים, הליווי הצמוד, הארוחות ועוד. 

בישראל, מרכזי מע"ש מופעלים על ידי עמותות ללא מטרת רווח. על מנת להתקבל למע"ש, יש לפנות למחלקה לשירותים חברתיים באזור המגורים של המבקש.

## קישורים חיצוניים
*פרטי תוכנית תעסוקה לאוכלוסיות רווחה באתר משרד העבודה, הרווחה והשירותים החברתיים
* 

## הערות שוליים

קטגוריה:מוגבלות שכלית התפתחותית
קטגוריה:ישראל: תעסוקה
קטגוריה:שיקום
צייד בודד הוא הלב (ספר)

**צייד בודד הוא הלב** (באנגלית: **The Heart Is a Lonely Hunter**) הוא רומן הביכורים של הסופרת האמריקאית קארסון מקאלרס, אשר יצא בשנת 1940. מקאלרס הייתה בת 23 בזמן פרסום הספר. הספר מתאר את קורותיו של אדם חירש-אילם בשם ג'ון סינגר, ואת האנשים שהוא פוגש בהם בשנות ה-1930, בעיירה קטנה בג'ורג'יה. הסיפור מתמקד בבדידותם ומאבקיהם של אנשים בשולי החברה, אלכוהוליסטים, שחורים הסובלים מגזענות, עניים, מתבגרים ועוד.

## תקציר העלילה
הספר מתחיל בהתמקדות בחברות שבין ג'ון סינגר וספירוס אנטונפולוס. שניהם מתוארים כחרשים-אילמים, אשר חיים יחדיו מזה מספר שנים. אנטונפולוס חווה התדרדרות במצבו הנפשי, ומתחיל להתנהג באופן הרסני ומופרע, למרות ניסיונות התערבות מצד סינגר, ובסופו של דבר, הוא מאושפז במוסד לחולי נפש מחוץ לעיר. סינגר, שנותר בדד, עובר לגור בחדר באכסניה.

המשך הספר מסופר ממספר נקודות מבט של אנשים אותם פוגש סינגר, ומספר על הניכור והאתגרים שבחייהם: מיק קלי, נערה "טומבוי" שאוהבת מוזיקה וחולמת לקנות פסנתר; ג'ייק בלאונט, אלכוהוליסט שפעיל בתנועת איגוד העובדים; ביף בראנון, בעליו של הדיינר המקומי; וד"ר בנדיקט מאדי קופלנד, רופא שחור אידיאליסט.

## ביקורת וקבלה
כאשר פורסם הרומן, הוא עורר סנסציה בעולם הספרות, ונסק לראש רשימת רבי המכר של 1940. הספר, הראשון של מקאלרס, היה גם הראשון בשורת ספרים פרי עטה שנתנו קול לאלה שבדרך כלל מחוקים ומושתקים - הדחויים, הנשכחים, הפגועים והמדוכאים בחברה.

 "Modern Library" דירג את "צייד בודד הוא הלב" כמספר 17 ברשימת "100 הרומנים הטובים ביותר בשפה האנגלית מהמאה ה-20". טיים מגזין כלל אותו ב"רשימת טיים של 100 הרומנים הטובים ביותר בשפה האנגלית מ-1923 עד 2005". בשנת 2004 הספר נבחר למועדון הקריאה של אופרה וינפרי.

## עיבודים
הספר עובד לסרט באותו השם בשנת 1968, בכיכובם של אלן ארקין, סנדרה לוק וסיסלי טייסון.

עיבוד לבמה הוצג לראשונה ב-30 במרץ 2005, בתיאטרון "Alliance" באטלנטה, ג'ורג'יה.

האמן הבריטי ג'ו סימפסון ביסס את עבודתו באותו השם על הספר, בשנת 2014, כחלק מסדרת עבודותיו שכותרתה "לונדון".

## תרגום לעברית
הספר תורגם לעברית פעמיים:

* **צייד בודד הוא הלב**, תרגמה יעל מדיני, עם עובד, 1961.
* **צייד בודד הוא הלב**, תרגם אברהם יבין, עם עובד, 2008.

## קישורים חיצוניים
* 
* גיטה אבינור, אנשים ללא מכנה משותף, **בצל הזכרונות: מאמרים בביקורת הספרות**, מפעל סופרי חיפה, 1975.
* רות נצר. **צייד בודד הוא הלב - חיפוש אחר זולתעצמי**. בתוך: נפש הספרות - מסות על ספרות ושירה במבט יונגיאני. כרמל 2021.

* The Carson McCullers project

## הערות שוליים

קטגוריה:ספרים אמריקאיים
קטגוריה:ספרי 1940
קטגוריה:ספרים שעובדו לבמה
קטגוריה:ספרים שעובדו לסרטים
קטגוריה:ספרי ספריה לעם
קטגוריה:ספרי הוצאת עם עובד
ויקטור גנב

**ויקטור ויקטורוב גנב** (בבולגרית: **Виктор Викторов Генев**; נולד ב-27 באוקטובר 1988) הוא כדורגלן בולגרי, המשחק בסלביה סופיה בעמדת הבלם.

## קריירה
גנב התחיל את הקריירה שלו במחלקת הנוער של לבסקי סופיה. בעונת  עלה לקבוצה הבוגרת, אך בתחילת העונה הושאל למונטנה וחזר ממנה בינואר של אותה שנה. ב-19 במרץ 2008 ערך את הופעת הבכורה שלו בקבוצה הבוגרת במשחק הליגה בהפסד 1-0 נגד לוקומוטיב פלובדיב. ב-15 ביולי 2009 גנב ערך את הופעת הבכורה שלו במסגרת אירופית בניצחון 0-4 נגד סנטה ג'וליה האנדורית במסגרת מוקדמות ליגת האלופות.

ב-23 ביוני 2010 חתם בסלביה סופיה אליה הגיע בהעברה חופשית. במהלך תקופתו בסלביה, הושאל לקריליה סובייטוב סמרה מליגת העל הרוסית ולאולקסנדריה מליגת העל האוקראינית.

בינואר  חתם בספרטק סמיי מליגת העל הקזחית.

ב-26 בפברואר 2015 חתם בסנט מירן מליגת העל הסקוטית. יומיים לאחר מכן, ערך את הופעת הבכורה שלו בקבוצה בניצחון 0-1 נגד המילטון אקדמיקל.

ב-7 בספטמבר 2015 חתם בפטרולול פלוישט עד לסיום העונה. במאי  חתם בדינמו מינסק מליגת העל הבלארוסית בכדורגל בה שיחק שני משחקים ושוחרר לאחר מכן.

בתחילת עונת  חזר ללבסקי סופיה וב-26 בפברואר 2017 חתם בבוטב פלובדיב. בתום העונה גנב זכה עם בוטב בגביע הבולגרי. בנוסף, גנב הבקיע פנדל במהלך דו-קרב בעיטות עונשין נגד לודוגורץ ראזגרד במסגרת הסופר קאפ הבולגרי, בו זכתה בוטב אחרי ניצחון 4-5 בתום הדו-קרב.

ב-24 באוגוסט 2017 חתם במ.ס. אשדוד לשנתיים כמחליפו של חאתם אלחמיד שעזב להפועל באר שבע, אך בתום העונה שוחרר מהקבוצה.

ב-1 בנובמבר 2018 חתם בצ'רנו מורה וארנה.

## תארים
; לבסקי סופיה
*ליגת העל הבולגרית: 
*הסופר קאפ בולגרי: 

; בוטב פלובדיב
*ליגת העל הבולגרית: 
*הסופר קאפ בולגרי: 

## קישורים חיצוניים

## הערות שוליים

קטגוריה:כדורגלנים בולגרים
קטגוריה:בלמי כדורגל בולגרים
קטגוריה:סופיה: כדורגלנים
קטגוריה:כדורגלני לבסקי סופיה
קטגוריה:כדורגלני מונטנה
קטגוריה:כדורגלני סלביה סופיה
קטגוריה:כדורגלני קריליה סובייטוב סמרה
קטגוריה:כדורגלני אולקסנדריה
קטגוריה:כדורגלני סנט מירן
קטגוריה:כדורגלני פטרולול פלוישט
קטגוריה:כדורגלני דינמו מינסק
קטגוריה:כדורגלני בוטב פלובדיב
קטגוריה:כדורגלני מועדון ספורט אשדוד
קטגוריה:כדורגלני צ'רנו מורה וארנה
קטגוריה:כדורגלני ברואה סטארה זאגורה
קטגוריה:כדורגלנים זרים בישראל
קטגוריה:ספורטאים זרים ברוסיה
קטגוריה:ספורטאים זרים באוקראינה
קטגוריה:ספורטאים זרים בקזחסטן
קטגוריה:ספורטאים זרים בסקוטלנד
קטגוריה:ספורטאים זרים ברומניה
קטגוריה:ספורטאים זרים בבלארוס
קטגוריה:ספורטאים בולגרים בישראל
קטגוריה:בולגרים שנולדו ב-1988
אצטדיון דלה רומא

**אצטדיון דלה רומא** (באיטלקית: **Stadio della Roma**) הוא פרויקט לבניית אצטדיון כדורגל ברומא שבאיטליה, אשר מיועד להכיל 52,500 מקומות ישיבה ולשמש את קבוצת הכדורגל רומא במקום האצטדיון הנוכחי שלה, הסטאדיו אולימפיקו, אותו היא חולקת עם היריבה העירונית לאציו.

## היסטוריה
בשנת 2016, נתן בנק ההשקעות הגלובלי גולדמן זקס, הלוואה של 30 מיליון יורו לקרן "**Stadio TDV S.p.A**", המיועדות עבור החברה הקבלנית NEEP Roma Holding, בשביל עבודות הפיתוח לקראת בניית האצטדיון.

ב-2 בפברואר 2017 דחו ראש מחוז לאציו וראש עיריית רומא את ההצעה לבניית האצטדיון, אך לאחר בדיקה מעמיקה בנושא והתאמות בעיצוב, ב-24 בפברואר חזרו בהם מהחלטתם ואישרו את התוכנית.

המיקום המתוכנן לאצטדיון הוא לאורך נהר הטיבר בכביש המחבר את העיר רומא לנמל התעופה לאונרדו דה וינצ'י-פיומיצ'ינו בשטח בו ממוקמות מסילות הרכבת הטור די ואלה. האצטדיון תוכנן על ידי האדריכל האמריקאי דן מייס שתכנן אותו בהשראת הקולוסאום וחברת הקבלן NEEP Roma Holding, תהייה ממונה על בניית האצטדיון.

האצטדיון יכלול תאי צפייה יוקרתיים, ו-14,000 מקומות המיועדים לאוהדי הגרעין הקשה היושבים כיום ב"Curva Sud" בסטאדיו אולימפיקו.

בפברואר 2021 הודיעו ראשי המועדון על זניחת הפרויקט לבניית האצטדיון בטור די ואלה.

בשנת  הוחלט להעביר את הפרויקט לאזור פיטרלטה שבעיר. באפריל  הפרויקט אושר ובנייתו עתידה להתחיל בשנת 2025 ולהסתיים כשנתיים לאחר מכן. עלות הבנייה מסתכמת בכמיליארד אירו והוא האצטדיון היקר באיטליה.

## קישורים חיצוניים
* 

## הערות שוליים

קטגוריה:אצטדיוני כדורגל באיטליה
קטגוריה:רומא: מבנים
קטגוריה:רומא (כדורגל)
קטגוריה:אצטדיונים ומתקני ספורט: מיזמים עתידיים
יחסי דנמרק–נורווגיה

בין **[[דנמרק|ממלכת דנמרק]]** לבין **[[נורווגיה|ממלכת נורווגיה]]** מתקיימים יחסים דיפלומטיים מלאים, ושתיהן חברות במועצה הנורדית, בנאט"ו, באיחוד הנורדי ובמועצת מדינות הים הבלטי.

## היסטוריה
בשנת 1397 הוקם איחוד קאלמאר, אשר היווה איחוד (אוניה פרסונלית) של שלוש הממלכות דנמרק, נורווגיה (כולל איסלנד, גרינלנד, איי פארו והאיים שטלנד ואורקני) ושוודיה (לרבות חלקים מפינלנד) תחת מלך אחד. היוזמה לאיחוד הייתה של מרגרט הראשונה, מלכת דנמרק ושל ולדמר הרביעי, מלך דנמרק.

טכנית, המדינות לא ויתרו רשמית על ריבונותן או על עצמאותן, אך במושגים פרקטיים, הן היו יחידות אוטונומיות בלבד, כשהמונרך מחזיק בריבונותן, ובפרט מוביל את יחסי החוץ שלהן. למדינות היו אינטרסים שונים משלהן (במיוחד אי שביעות הרצון של האצולה השוודית מהתפקיד המרכזי ששיחקה דנמרק באיחוד), דבר שהוביל בסופו של דבר לעימות בין המדינות המאוחדות, ולפער ביניהן, שהלך והתעצם עד לפירוק האיחוד בשנת 1523, כשגוסטב ואסה הפך למלך שוודיה. טכנית, האיחוד מעולם לא בוטל. נורווגיה ומושבותיה, המשיכו להוות חלק מדנמרק, כחלק מממלכת דנמרק-נורווגיה, תחת בית אולדנבורג.

בשנת 1814 נערכה מלחמת גונבואט כחלק מהמלחמות הנפוליאוניות, וכתוצאה ממנה עברה נורווגיה לשליטת שוודיה, כחלק מהאיחוד השוודי-נורווגי. בשנת 1905 בוטל האיחוד ונורווגיה הפכה להיות ממלכה עצמאית, תוך שהיא בוחרת בקרל, נסיך דנמרק לכהן כמלך נורווגיה, תחת השם הוקון השביעי, מלך נורווגיה. עם הכרזת העצמאות הכירה דנמרק בנורווגיה, וכוננה עמה יחסים דיפלומטיים.

במהלך מלחמת העולם השנייה נכבשו שתי המדינות במהלך מבצע וזריבונג, והיו תחת שליטה גרמנית עד סיום המלחמה.

לאחר המלחמה הצטרפו שתי המדינות לנאט"ו, וכיום הן מקיימות ביניהן קשרים במגוון תחומים, וביניהם תרבות, כלכלה וביטחון.

כיום חיים כ-15,000 נורווגים בדנמרק, וכ-20,000 דנים בנורווגיה.

## יחסים דיפלומטיים
ממוזער|השגרירות הדנית באוסלו
נורווגיה מחזיקה בדנמרק שגרירות בקופנהגן, ו-13 קונסוליות באובנרו, אולבורג, אורהוס, אסביירג, פרדריקיה, אלסינור, הרנינג, היורינג, הורסנס, פאלסטר נייקובינג, אודנסה, רונה ותירד. מאידך, דנמרק מחזיקה בנורווגיה שגרירות באוסלו, ו-13 קונסוליות כבוד באולסונד, ארנדאל, ברגן, בודו, דראמן, פרדריקסטאד, המרפסט, הרסטד, האוגסונד, קריסטיאנסנד, לרוויק, לילהאמר, לילסנד, נרוויק, סטוונגר, טרומסה, טרונדהיים, טונסברג ווארדו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גביע האיגוד בכדורסל נשים

**גביע האיגוד בכדורסל** או **גביע המדינה לליגות הנמוכות** (שמו הרשמי: **גביע איגוד הכדורסל**) הוא טורניר כדורסל שנוסד בשנת 1975, שמשתתפות בו קבוצות הליגה הלאומית בכדורסל נשים, הליגה הארצית, ליגה א' בכדורסל נשים, משחקי הגביע משוחקים בשיטת "נוק אאוט", כאשר המנצחת עולה לשלב הבא, והמפסידה מודחת. חצאי הגמר והגמר נערכים בשיטת שני משחקים, כל אחת מהקבוצות מארחת משחק אחד, כאשר המנצחת בסיכום שני המשחקים עולה לשלב הבא. במשחק הגמר מתקימים שני משחקים בית וחוץ והזוכה היא המנצחת בסיכום שני המשחקים.
בטורניר משתתפות 12 קבוצות מהליגה הלאומית, 8 מהליגה הארצית ו-2 מליגה א' (22 קבוצות), כאשר בשלב הראשון רק 8 הקבוצות שניצחו בפער הגדול ביותר מעפילות לשלב רבע הגמר.

## מחזיקות הגביע

קטגוריה:תחרויות כדורסל נשים בישראל
יחסי ארצות הברית – שוודיה

בין **[[ארצות הברית]]** לבין **[[שוודיה|ממלכת שוודיה]]** מתקיימים יחסים דיפלומטיים מלאים, והן מקיימות ביניהם קשרים בשלל תחומים. בנוסף, הנציגות הדיפלומטית של שוודיה בקוריאה הצפונית, מייצגת ושומרת שם על האינטרסים של ארצות הברית.

## היסטוריה
בשנת 1638 הקימו מתיישבים שוודיים את שוודיה החדשה לאורך נהר הדלאוור על החוף האטלנטי של צפון אמריקה, אשר התקיימה עד לשנת 1655. שוודיה לא התערבה במלחמת העצמאות של ארצות הברית, ובשנת 1783 הכירה במדינה האמריקנית החדשה וחתמה עמה על הסכם סחר.

בין השנים 1820–1930 היגרו כ-1.3 מיליון שוודים לארצות הברית ורובם התיישבו במרכז ובמערב ארצות הברית, וחלק ניכר מתוכם התיישבו במינסוטה. במהלך מלחמת האזרחים האמריקנית תמכו רוב המהגרים השוודים בכוחות האיחוד.

בשנת 1952 ביקר טאגה ארלנדר, ראש ממשלת שוודיה בבית הלבן, ונפגש עם נשיא ארצות הברית הארי טרומן. במהלך המלחמה הקרה נערכה הממשלה השוודית בחשאי לקבלת סיוע מארצות הברית, במקרה של תוקפנות סובייטית. בין השנים 1968–1976 היו היחסים בין המדינות קרירים, עקב התנגדותה התקיפה של שוודיה למעורבותה של ארצות הברית במלחמת וייטנאם. בשנים שלאחר מכן התחזקו היחסים בין המדינות, ולאחר פיגועי 11 בספטמבר תמכה שוודיה בפלישה לאפגניסטן. בשנת 2003 התנגדה שוודיה לפלישה לעיראק וטענה כי היא מנוגדת לחוק הבינלאומי, אולם התנגדותה הייתה פחות נחרצת מהתנגדותה למלחמת וייטנאם. בשנת 2011 שיתפה שוודיה פעולה עם הכוחות האמריקניים ועם כוחות נאט"ו במלחמת האזרחים בלוב, וחיל האוויר השוודי השתתף בתקיפה הבינלאומית בלוב.

## יחסים כלכליים
בין ארצות הברית לשוודיה מתקיימים יחסי מסחר פעילים, וארצות הברית כיום היא שותפת הסחר השלישית בגודלה בשוודיה. בנוסף, חברות אמריקניות הם החברות הזרות המיוצגות ביותר בשוודיה.

## יחסים דיפלומטיים
ארצות הברית מחזיקה בשוודיה רק שגרירות בסטוקהולם, ואילו שוודיה מחזיקה בארצות הברית שגרירות בוושינגטון די. סי., ו-28 קונסוליות כבוד באנקורג', אטלנטה, בוסטון, שיקגו, קליבלנד, דאלאס, דנוור, דטרויט, פורט לודרדייל, הונולולו, יוסטון, ג'יימסטאון, קנזס סיטי, לאס וגאס, מילווקי, מיניאפוליס, ניו אורלינס, ניו יורק, נורפוק, אומהה, פילדלפיה, פיניקס, ראלי, סולט לייק סיטי, סן דייגו, סן פרנסיסקו, סיאטל וסנט לואיס.

## קישורים חיצוניים

## הערות שוליים

*
דינמו מוסקבה במפעלים האירופיים

**[[דינמו מוסקבה (כדורגל)|דינמו מוסקבה]]** היא קבוצת כדורגל רוסית, שהייתה אחת הקבוצות המוצלחות בזירה האירופית בתקופת ברית המועצות. ברם, מאז שנות ה-90 של המאה ה-20 ירדו מאוד יכולותיה והתואר היחיד שלה מאז התפרקות ברית המועצות הוא הזכייה בגביע הרוסי בכדורגל בעונת 1995.

כך למשל, בעונת 1971/72 דינמו הייתה קבוצת הכדורגל הסובייטית הראשונה שהצליחה להעפיל לגמר טורניר אירופי, משהעפילה למשחק הגמר של גביע אירופה למחזיקות גביע שנערך בקאמפ נואו שבברצלונה והפסידה לקבוצה הסקוטית, גלאזגו ריינג'רס, בתוצאה 3:2.

בהמשך העפילה לשלבי חצי גמר הטורניר בעונות 1978 ו-1985 אך לא הצליחה לשחזר הישג זה שוב, אם כי היה זה ההישג הגדול ביותר של קבוצה רוסית בטורנירים האירופיים, עד שצסק"א מוסקבה זכתה בגביע אופ"א בשנת 2005.

## משחקים

## סטטיסטיקה
*נכון ל-17 בספטמבר 2020:*

## שיאני דינמו באירופה
### כובשים מצטיינים
להלן השחקנים הניצבים בראש טבלת כובשי השערים במדי דינמו במפעלים האירופיים.

### מלך ההופעות

:כתב **מודגש** מתייחס לשחקנים שעדיין פעילים בקבוצה

## קישורים חיצוניים
*האתר הרשמי של קבוצת דינמו מוסקבה

## הערות שוליים

קטגוריה:דינמו מוסקבה (כדורגל)
דינמו
דינמו
אל-מהדי קרסלה

**אל-מהדי פרנסואה קרסלה-גונזאלס** (בערבית: **المهدي كارسيلا**; נולד ב-1 ביולי 1989) הוא כדורגלן עבר בלגי-מרוקאי ששיחק בעמדת הקשר התקפי.

## קריירת מועדונים
קרסלה נולד בלייז', בלגיה לאב ספרדי ואם מרוקאית. הוא בוגר מחלקת הנוער של סטנדרד לייז'. ב-13 בספטמבר 2008 ערך קרסלה את הופעת הבכורה שלו בקבוצה הבוגרת בניצחון 0–2 נגד קורטרייק. ב-18 בדצמבר 2008 ערך את הופעת הבכורה שלו בגביע אופ"א בהפסד 0–3 לשטוטגרט. את העונה קרסלה סיים עם 12 הופעות בלייז'.

ב-15 באוגוסט 2009 קרסלה הבקיע את שער הבכורה שלו בקבוצה הבוגרת בניצחון 1–5 נגד רוסלארה. ב-24 בנובמבר הורחק במשחק ליגת האלופות נגד ארסנל לאחר שהטה את ראשו לססק פברגאס בירידה לחדר ההלבשה ובנוסף הורחק ממשחק נוסף. את עונת  סיים עם 5 שערים ב-44 משחקים בכל המסגרות. בסוף שנת  נכלל ברשימת 100 השחקנים הצעירים הטובים ביותר בעולם של המגזים "דון באלון". במהלך משחק הליגה מול גנק שנערך ב-17 במאי 2011, קרסלה-גונזאלס איבד את הכרתו לאחר שכריס מאבינגה בעט בראשו והותיר אותו עם שברים בפנים ובשיניו אשר אילץ אותו לעבור ניתוח. את העונה סיים כמלך שערי הקבוצה עם 14 שערים.

בספטמבר  קרסלה חתם לארבע שנים באנז'י מחצ'קלה תמורת 5.7 מיליון אירו והצטרף לחברו לנבחרת מבארק בוסופה. בעונתו הראשונה בקבוצה קרסלה רשם רק 8 הופעות וזאת בגלל הפציעה בסוף העונה הקודמת והשתתפותו בגביע אפריקה לאומות 2012. ב-5 באוגוסט 2012 הוא הבקיע את שער הבכורה שלו עבור המועדון במשחק הליגה נגד אמקאר פרם.

בקיץ  חזר לסטנדרד לייז'. במהלך משחק הליגה נגד לובן שנערך ב-8 בדצמבר 2013, ביורן רוטין שחקנה של לובן ביצע עבירה על קרסלה ונראה מחויך. כתגובה הכה אותו קרסלה והורחק, ובהמשך הורחק על ידי ההתאחדות הבלגית מארבעה משחקים נוספים.

ב-13 ביוני 2015 קרסלה חתם לארבע שנים בבנפיקה ליסבון מליגת העל הפורטוגזית. ב-23 באוגוסט ערך את הופעת הבכורה שלו בליגה בהפסד 0–1 לארוקה, ואת שער הבכורה שלו הבקיע בניצחון 1–2 נגד ויאננסה במסגרת הגביע הפורטוגזי.

ב-31 באוגוסט 2016 חתם בגרנדה מליגת העל הספרדית לארבע שנים. בסיום העונה גרנדה ירדה לליגה השנייה וקרסלה שוחרר מהמועדון.

ב-7 ביולי 2017 חתם באולימפיאקוס היוונית.

## קריירה בינלאומית
לקרסלה היו שלוש מדינות אותן יכול היה לייצג: בלגיה מולדתו, ספרד ארץ מוצאו של אביו ומרוקו ארץ מוצא של אמו. בשנת  בחר בנבחרת בלגיה וב-17 בנובמבר 2009 ערך את הופעת הבכורה שלו בנבחרת בניצחון 0–2 נגד . מאז הספיק לרשום עוד הופעה, אך בדצמבר  התחרט והחליט לייצג את נבחרת מרוקו ומכיוון ששיחק רק במשחקי ידידות במדי בלגיה, המעבר יצא לפועל כחוק.

בפברואר  ערך את הופעת הבכורה שלו בנבחרת בניצחון 0–3 נגד . קרסלה השתתף הנבחרת בגביע אפריקה לאומות בשנים: 2012 ו-2017.

ב-11 באוקטובר 2016 הבקיע את שער הבכורה שלו בנבחרת בניצחון 0–4 נגד .

## תארים
; סטנדרד לייז'
*ליגת העל הבלגית: 
*הגביע הבלגי: , 2017/2018
*הסופר קאפ הבלגי: 

; בנפיקה ליסבון
*ליגת העל הפורטוגזית: 
*גביע הליגה הפורטוגזית: 
*הסופר קאפ הפורטוגזי: 

## קישורים חיצוניים

קטגוריה:כדורגלנים בלגים
קטגוריה:כדורגלנים מרוקאים
קטגוריה:קשרי כדורגל בלגים
קטגוריה:קשרי כדורגל מרוקאים
קטגוריה:לייז': כדורגלנים
קטגוריה:כדורגלני סטנדרד לייז'
קטגוריה:כדורגלני אנז'י מחצ'קלה
קטגוריה:כדורגלני בנפיקה ליסבון
קטגוריה:כדורגלני גרנדה
קטגוריה:כדורגלני אולימפיאקוס
קטגוריה:כדורגלני נבחרת בלגיה
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:בלגים ממוצא מרוקאי
קטגוריה:בלגים שנולדו ב-1989
קטגוריה:מרוקאים שנולדו ב-1989
ז'ורז' לאראק

250px|ממוזער|ז'ורז' לאראק (מימין)
**ז'ורז' לאראק** (באנגלית: **Georges Laraque**; נולד ב-7 בדצמבר 1976) הוא שחקן הוקי קרח לשעבר בליגת ה-NHL, פוליטיקאי, פעיל טבעוני לזכויות בעלי חיים ופרשן ספורט קנדי.

## ביוגרפיה
לאראק נולד במונטריאול קנדה כבן בכור, מתוך שלושה אחים, לאוולין (אחות) ולאדי (מהנדס) לאראק, שהיגרו מהאיטי לקנדה בשנת 1975 לערך. בילדותו, שיחק בעיקר בכדורגל, אך עסק גם בהחלקה על הקרח ובג'ודו. בשנת 2009, אימץ אורח חיים טבעוני לאחר שצפה בסרט התיעודי ארת'לינגס, והחל לפעול לקידום טבעונות. לאראק השתתף בקמפיין של PETA ופתח במונטריאול שתי מסעדות טבעוניות. 

בין השנים 2010–2013, היה סגן יו"ר המפלגה הירוקה של קנדה . בשנת 2011, הוציא לאור את האוטוביוגרפיה **Georges Laraque: The Story of the NHL's Unlikeliest**. לאראק עסק גם בפרשנות ספורט בערוץ הספורט הקנדי TVA Sports , אולם בשנת 2012 עזב תפקיד זה כדי לכהן כנשיא איגוד השחקנים של ליגת ההוקי הקנדית .

מאז פרישתו מהחיים הפוליטיים והספורטיביים, לאראק נושא ברחבי העולם הרצאות בנושאי ספורט, גזענות, בריונות, טבעונות, פעילות הומניטרית ופעילות פוליטית. 

בשנת 2008, זכה בפרס Edward J. DeBartolo על פעילותו בקהילה ובארגוני צדקה.

## קריירת ספורט
בתחילת הקריירה שלו, שיחק לאראק בליגת ה-AHL. בשנת 1995, נבחר בדראפט לשחק בליגת ה-NHL בקבוצת אדמונטון אוילרס. לאראק, שהיה ידוע בכינוי “The Rock” (בעברית: 'הסלע'), שיחק ב-NHL בין השנים 1996–2010 בעמדת החלוץ הימני ותיפקד גם כ"אנפורסר". במהלך 13 שנות הקריירה שלו בליגה זו, שיחק בקבוצות אדמונטון אוילרס, אריזונה קויוטיס, פיטסבורג פינגווינס ומונטריאול קנדיאנס. בשנת 2003, זכה בתואר 'הלוחם הטוב ביותר' מטעם מגזין The Hockey News , ובשנת 2008, זכה בתואר 'האנפורסר הטוב ביותר' מטעם מגזין ספורטס אילוסטרייטד. בשנת 2010, הודיע על פרישה עקב שתי פריצות דיסק מהן סבל, אולם בשנת 2015 חזר לשחק הוקי קרח בקבוצת Lokomotiv Fana הנורווגית. באותה השנה, פרש באופן סופי מקריירת המשחק בהוקי קרח.

## קישורים חיצוניים

* 

* ז'ורז' לאראק באתר של ה-NHL
* Profile: Getting to Know Georges Laraque, readersdigest.ca

## הערות שוליים

קטגוריה:שחקני הוקי קרח קנדים
קטגוריה:פרשני ספורט
קטגוריה:פוליטיקאים קנדים
קטגוריה:פעילי זכויות בעלי חיים
קטגוריה:ספורטאים טבעונים
קטגוריה:טבעונים קנדים
קטגוריה:כותבי אוטוביוגרפיה קנדים
קטגוריה:קנדה: אישים בספורט
קטגוריה:קנדים שנולדו ב-1976
TV3 Puls

**TV3 Puls** הוא ערוץ טלוויזיה המשדר בדנמרק. הערוץ התחיל את שידוריו ב-23 במרץ 2009. הערוץ משדר תוכניות סגנון חיים ואירועי ספורט כמו פורמולה 1.

## ראו גם
* TV3 (דנמרק)
* TV3+ (דנמרק)
* TV6 (אסטוניה)
* Viasat

## הערות שוליים

קטגוריה:ערוצי טלוויזיה דניים
בלדונה

שמאל|ממוזער|250px|פרח ועלים של בלדונה
**בלדונה** (שם מדעי: *Atropa belladonna*) הוא צמח רב-שנתי ממשפחת הסולניים הגדל בר במערב אסיה, צפון אפריקה ואירופה.

השם בלדונה, שמשמעותו באיטלקית הוא "אישה יפה", מקורו במנהג מתקופת הרנסאנס, כאשר נשים נהגו להוסיף לעיניהן טיפות של נוזל המופק מהצמח, נוזל שהרחיב את אישוני עיניהן, מה שנחשב ליפה.

הבלדונה יכול להגיע לגובה של עד שני מטרים ויש לו פרחים בצורת פעמון בצבע חום-סגול, שמהם מתפתחים פירות כדוריים, תחילה ירוקים ובהמשך שחורים מרובי זרעים. אורך העלים מגיע עד 16 סנטימטרים. השורש לבן ומעובה. הפריחה מתרחשת בחודשי הקיץ, יוני עד אוגוסט.

הצמח כולו ובעיקר השורש מכיל כעשרים אלקלואידים פעילים, כולל אטרופין, היוסציאמין וסקופולמין. כל חלקי הצמח רעילים לאדם ולבעלי חיים.

## קישורים חיצוניים

* 
* בלדונה באתר גאמנון

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:צמחי מרפא
קטגוריה:צמחים רעילים
קטגוריה:סולניים
חיימה פנדו

**חיימה מנואל פנדו קאנו** (בספרדית: **Jaime Manuel Penedo Cano**; נולד ב-26 בספטמבר 1981) הוא כדורגלן עבר פנמי ששיחק בעמדת השוער. זכותו 137 הופעות בנבחרת פנמה.

## קריירת מועדונים
פנדו התחיל את הקריירה שלו בקבוצת אסטודיאנטס דה פנמה ממנה עבר לפלאזה אמאדור ובמשך שיחק עם אראבה אונידו. בקיץ  חתם בקליארי מהסרייה א' בה לא רשם דקות משחק ועונה לאחר מכן חתם באוסאסונה ושיחק בקבוצת המילואים. בקיץ  חתם במוניסיפל מליגת העל הגואטמלית בה שיחק 6 עונות.

ב-5 באוגוסט 2013 חתם בלוס אנג'לס גלאקסי מה-MLS בה שיחק שנתיים. בשנת  חתם בסאפריסה הקוסטה ריקאית.

בקיץ  חתם בדינמו בוקרשט מליגת העל הרומנית. בינואר 2019 הודיע על פרישה ממשחק.

## קריירה בין-לאומית
פנדו ערך את הופעת הבכורה שלו בנבחרת פנמה ביוני  בניצחון 0-1 נגד . פנדו השתתף עם הנבחרת 6 פעמים בגביע הזהב ופעם אחת בקופה אמריקה 2016. בגביע הזהב 2003 וגביע הזהב 2015 נבחר לשוער הזהב.

לזכותו של פנדו 137 הופעות בנבחרת והוא מדורג שני ברשימת שיאני ההופעות בנבחרת בכל הזמנים.

## תארים
; אראבה אונידו
*ליגת העל הפנמית:
**אפרטורה 
**קלאסורה 

; מוניסיפל
*ליגת העל הגואטמלית:
**אפרטורה: , 
**קלאסורה: , 

; לוס אנג'לס גלאקסי
*גביע ה-MLS: 

; דינמו בוקרשט
*גביע הליגה הרומני: 

; נבחרת פנמה
*קופה הסנטרואמריקנה: 

; אישיים
*כדורגלן הזהב של גביע הזהב: , 

## קישורים חיצוניים

קטגוריה:שוערי כדורגל פנמים
קטגוריה:כדורגלנים פנמים
קטגוריה:כדורגלני פלאזה אמאדור
קטגוריה:כדורגלני אראבה אונידו
קטגוריה:כדורגלני מוניסיפל
קטגוריה:כדורגלני לוס אנג'לס גלאקסי
קטגוריה:כדורגלני דפורטיבו סאפריסה
קטגוריה:כדורגלני דינמו בוקרשט
קטגוריה:כדורגלני נבחרת פנמה
קטגוריה:כדורגלני גביע הזהב 2005
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:ספורטאים זרים באיטליה
קטגוריה:ספורטאים זרים בספרד
קטגוריה:ספורטאים זרים בגואטמלה
קטגוריה:ספורטאים פנמים בארצות הברית
קטגוריה:ספורטאים זרים בקוסטה ריקה
קטגוריה:ספורטאים זרים ברומניה
קטגוריה:כדורגלני מונדיאל 2018
קטגוריה:פנמים שנולדו ב-1981
שמואל פסברג

**שמואל (סטיב) פסברג** (נולד ב-1956) הוא פרופסור בחוג ללשון העברית באוניברסיטה העברית בירושלים וחבר האקדמיה ללשון העברית. זוכה פרס לנדאו לשנת 2022.

נולד בבת'סדה שליד וושינגטון די. סי..

למד באוניברסיטת הרווארד, השלים תואר בוגר ב-1978 ואת הדוקטורט ב-1984.

מלמד בחוג ללשון העברית באוניברסיטה העברית בירושלים ומכהן כ­­ראש החוג. היה הראש האקדמי של תוכנית "רביבים" להכשרת מורים להוראת מדעי היהדות.

פסברג עורך יחד עם פרופ' יוחנן ברויאר את כתב העת "מחקרים בלשון".

נבחר לחבר-יועץ של האקדמיה ללשון העברית בשנת תשס"ה, ולחבר מלא בשנת תשס"ט. משנת תשע"א הוא עורך משנה של מפעל המילון ההיסטורי ללשון העברית של האקדמיה ללשון העברית. משמש כראש החוג ללשון עברית באוניברסיטה העברית בירושלים.

תחומי מחקרו העיקריים הם אלה: לשון המקרא; הקורפוסים העבריים מתקופת הבית השני, ובפרט לשונן של מגילות מדבר יהודה; השפות השמיות; דיאלקטולוגיה ארמית.

## ספריו
* **סוגיות בתחביר המקרא**, ירושלים, תשנ"ה.
* **מבוא לתחביר לשון המקרא**, ספריית האנציקלופדיה המקראית, מוסד ביאליק, ירושלים, 2018 - תשע"ט.

* *A Grammar of the Palestinian Targum Fragments from the Cairo Genizah*, Atlanta, Georgia, 1990
* *The Jewish Neo-Aramaic Dialect of Challa*, Leiden 2010
* W.R. Garr & S.E. Fassberg (eds.), *A Handbook of Biblical Hebrew,* Winona Lake, Indiana, 2016


## קישורים חיצוניים
* 
* דף מרצה באתר החוג ללשון העברית באוניברסיטה העברית בירושלים
* Professor Steven E. Fassberg, האוניברסיטה העברית בירושלים
* 

קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת הרווארד
קטגוריה:חברי האקדמיה ללשון העברית
קטגוריה:חוקרי השפה העברית
קטגוריה:סגל האוניברסיטה העברית בירושלים: לשון עברית ולשונות היהודים
קטגוריה:זוכי פרס לנדאו
קטגוריה:ישראלים שנולדו ב-1956
דן ביטון (כדורגלן)

**דן ביטון** (נולד ב-20 ביולי 1995) הוא כדורגלן ישראלי המשחק בעמדת הקשר ההתקפי והחלוץ בהפועל באר שבע מליגת העל בכדורגל ובנבחרת ישראל.

## קריירה
ביטון החל לשחק כדורגל בקבוצת הילדים של מכבי באר שבע, ובגיל 13 הצטרף למחלקת הנוער של הפועל באר שבע. ב-2 בספטמבר 2014 ערך את הופעת הבכורה שלו בקבוצה הבוגרת של המועדון, כשנכנס כמחליף בתיקו 0–0 נגד מכבי פתח תקווה במסגרת גביע הטוטו. בהמשך העונה המשיך ביטון לשחק בקבוצת הנוער ובעונת 2015/2016 צורף באופן רשמי לסגל הקבוצה הבוגרת. ב-26 בספטמבר 2015 ערך ביטון את הופעת הבכורה שלו בליגת העל, כשפתח בהרכב בהפסד 0–1 להפועל עכו. ב-13 בדצמבר 2015 בישל לג'ון אוגו את שער הניצחון בדקה ה-90 במשחק הליגה נגד עירוני קריית שמונה, שהסתיים בתוצאה 2–1. ב-2 במרץ 2016 הבקיע ביטון את שער הבכורה שלו בקריירה, בניצחון 2–0 על בית"ר תל אביב רמלה במסגרת רבע גמר גביע המדינה. בסך הכל שותף ב-14 משחקים בכל המסגרות בעונה זו, והיה שותף לזכייתה של הקבוצה באליפות לראשונה אחרי 40 שנים.

את עונת 2016/2017 פתח ביטון בהפועל באר שבע, וב-7 בספטמבר 2016 עבר למועדון ספורט אשדוד בהשאלה עם אופציית רכישה, במסגרת עסקת העברתו של מיכאל אוחנה להפועל באר שבע. כעבור ארבעה ימים ערך את הופעת הבכורה שלו במועדון, כשפתח בהרכב בתיקו 0–0 נגד הפועל אשקלון. במשחקו השני בקבוצה כבש את שער הבכורה שלו, בהפסד 1–3 להפועל חיפה, ובסך הכל כבש שלושה שערי ליגה בעונה זו. ב-15 באוגוסט 2017 מימשה אשדוד את אופציית הרכישה בחוזהו של ביטון, והוא חתם לארבע שנים במועדון. בעונת 2017/2018 כבש ביטון שלושה שערי ליגה.

ב-30 במאי 2019 סיכם את תנאיו לשלוש שנים בלודוגורץ ראזגרד, אלופת ליגת העל הבולגרית, תמורת דמי מעבר של 1.25 מיליון אירו. ב-3 ביולי 2019 ערך את הופעת הבכורה הרשמית שלו בקבוצה בניצחון קבוצתו 2–0 במשחק הסופר קאפ הבולגרי.

ב-16 באוגוסט 2020 הושאל ביטון לשנה למכבי תל אביב מקבוצת האם שלו, לודוגורץ. ב-29 בנובמבר הבקיע ביטון את שער הבכורה שלו בליגה, בניצחון 0–3 על הפועל כפר סבא. בפתיחת העונה זכה לקרדיט מהמאמן יורגוס דוניס ועלה בהרכב הפותח. במהלך העונה דוניס הוחלף בפטריק ואן לוון, שמיעט לתת הזדמנויות לביטון. במהלך העונה כבש ארבעה שערים, ובסיומה זכה עם הקבוצה בגביע המדינה, לאחר שעלה כמחליף במהלך ההארכה במשחק הגמר בו ניצחה מכבי 2-1 את הפועל תל אביב. ב-18 באוגוסט 2021 חתם ביטון לשלוש שנים בקבוצה.

ב-18 בספטמבר 2024 חזר ביטון להפועל באר שבע. כשלושה ימים לאחר מכן, ערך את הופעתו הרשמית הראשונה מאז שחזר למועדון בניצחון 2-1 על הפועל חדרה במסגרת המחזור הרביעי של ליגת העל לעונת 2024/2025.

## נבחרת ישראל
ב-22 במרץ 2025 פתח ביטון בהרכב הנבחרת בניצחון 1-2 על נבחרת אסטוניה במחזור הראשון של מוקדמות מונדיאל 2026 שנערך אצטדיון נאג'רדאי, דברצן, הונגריה.

ב-6 ביוני 2025 הבקיע שני שערי בכורה בנבחרת ישראל כנגד נבחרת אסטוניה.

## תארים
; הפועל באר שבע
*אליפות: 2015/2016
* גביע המדינה: 2024/2025
*אלוף האלופים: 2016, 2025

; לודוגורץ ראזגרד
* אליפות: 2019/2020
* הסופר קאפ הבולגרי: 2019

; מכבי תל אביב
*אליפות: 2023/2024
*גביע המדינה: 2020/2021
*גביע הטוטו: 2020/2021, 2023/2024
* אלוף האלופים: 2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני לודוגורץ ראזגרד
קטגוריה:כדורגלני מכבי תל אביב
קטגוריה:כדורגלנים ישראלים בבולגריה
קטגוריה:ישראלים שנולדו ב-1995